2021. gada 23. februārī Rīkojums Nr. 103

Rīgā (prot. Nr. 18 28. §)

**Par akciju sabiedrības "Attīstības finanšu institūcija Altum"   
rezerves kapitāla palielināšanu**

1. Novirzīt finansējumu akciju sabiedrības "Attīstības finanšu institūcija Altum" rezerves kapitāla palielināšanai šādā apmērā:

1.1.  2 000 000 *euro* krīzes īstermiņa garantiju programmas īstenošanai atbilstoši Ministru kabineta 2020. gada 16. jūnija noteikumu Nr. 383 "Noteikumi par garantijām saimnieciskās darbības veicējiem konkurētspējas uzlabošanai" 7.3.5. apakšpunktam;

1.2.  10 000 000 *euro* krīzes apgrozāmo līdzekļu aizdevumu programmas īstenošanai atbilstoši Ministru kabineta 2020. gada 19. marta noteikumu Nr. 149 "Noteikumi par apgrozāmo līdzekļu aizdevumiem saimnieciskās darbības veicējiem, kuru darbību ietekmējusi Covid-19 izplatība" 6. punktam.

2. Finanšu ministram saskaņā ar Covid-19 infekcijas izplatības seku pārvarēšanas likuma 25. un 31. pantu palielināt apropriāciju Ekonomikas ministrijai resursiem no dotācijas no vispārējiem ieņēmumiem un izdevumiem, nepārsniedzot 12 000 000 *euro*, ieskaitīšanai akciju sabiedrības "Attīstības finanšu institūcija Altum" rezerves kapitālā krīzes garantiju programmas finansēšanai un krīzes aizdevumu programmas finansēšanai.

3. Ekonomikas ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 2. punktā minēto apropriācijas palielināšanu.

4. Finanšu ministram saskaņā ar Covid-19 infekcijas izplatības seku pārvarēšanas likuma 25. pantu iesniegt Saeimas Budžeta un finanšu (nodokļu) komisijai informāciju par apropriācijas izmaiņām atbilstoši šā rīkojuma 2. punktam un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas izmaiņas.

5. Finanšu ministrijai, Ekonomikas ministrijai un Zemkopības ministrijai kā akciju sabiedrības "Attīstības finanšu institūcija Altum" kapitāla daļu turētājām nodrošināt šā rīkojuma 4. punktā minēto finanšu līdzekļu ieskaitīšanu akciju sabiedrības "Attīstības finanšu institūcija Altum" rezerves kapitālā.

6. Ekonomikas ministrijai, veicot ieguldījumu akciju sabiedrības "Attīstības finanšu institūcija Altum" rezerves kapitālā, ieskaitīt šā rīkojuma 4. punktā minētos finanšu līdzekļus akciju sabiedrības "Attīstības finanšu institūcija Altum" kontos Valsts kasē.

Ministru prezidents A. K. Kariņš

Ekonomikas ministrs J. Vitenbergs